
Către,

Comisia pentru  administraţie publică, amenajarea 
   teritoriului şi echilibru ecologic
AVIZ

asupra proiectului de Lege privind  aprobarea Ordonanţei de urgenţă  a Guvernului nr.16/2005 pentru modificarea literei h) a articolului 17 din Legea nr.182/2002 privind protecţia informaţiilor clasificate şi pentru modificarea şi completarea Legii nr.333/2002 privind paza obiectivelor, bunurilor, valorilor şi protecţia persoanelor

În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, în procedură de urgenţă, spre dezbatere şi avizare cu proiectul de Lege privind  aprobarea Ordonanţei de urgenţă  a Guvernului nr.16/2005 pentru modificarea literei h) a articolului 17 din Legea nr.182/2002 privind protecţia informaţiilor clasificate şi pentru modificarea şi completarea Legii nr.333/2002 privind paza obiectivelor, bunurilor, valorilor şi protecţia persoanelor, transmis cu adresa nr.P.L. – X 115 din 30 martie 2005 şi înregistrat sub nr.24/126/31.03.2005.

Potrivit prevederilor art.60 din Regulamentul Camerei Deputaţilor, republicat, Comisia a dezbătut proiectul de lege sus-menţionat în şedinţa din 07.04.2005. 

Membrii Comisiei au examinat proiectul de lege, expunerea de motive, precum şi avizul favorabil al Consiliului Legislativ nr.182/09.03.2005.

În urma dezbaterilor, membrii comisiei au hotărât, în unanimitate, să  avizeze proiectul de lege în forma prezentată de Senat. Proiectul de lege a fost adoptat de Senat  în şedinţa din 29 martie 2005. 

În raport cu obiectul şi conţinutul său, proiectul de lege face parte din categoria legilor ordinare.

